คือหนูคลอดลูกมาได้5เดือนแล้วตลอดเวลารู้สึกเหมือนอยู่คนเดียวจะดีใจมากเมื่อคนมาหาที่บ้าน แต่พอไม่มีคนใครมาหารุ้สึกเหงาเบื่อ อยากร้องไห้เหมือนตัวเองไม่มีใครเเล้วเหมือนอยู่แค่บ้านไม่ได้ออกไปไหนบางทีก้รุ้สึกเหมือนเป็นภาระ พอตกเย็นจะซึมเหมือนหลุดไปไหนสักทีมันเคว้งคว้างตกกลางคืนก็อยากร้องไห้นอนไม่หลับ ทำยังไงให้อาการหายไปทีค่ะ
สวัสดีค่ะ อาการดังกล่าวมาอาจเป็นภาวะซึมเศร้า โรคซึมเศร้า หรือภาวะซึมเศร้าหลังคลอด โดยหากสัมพันธ์กับภาวะหลังคลอดชัดเจนจะเรียกว่า ภาวะซึมเศร้าหลังคลอด (Postpartum Depression) ซึ่งคือภาวะอาการซึมเศร้า เสียใจ วิตกกังวล และอ่อนเพลียมากจนไม่สามารถเลี้ยงลูกหรือทำกิจวัตรประจำวันได้ตามปกติ ในบางรายอาจรุนแรงถึงขั้นมีความคิดอยากทำร้ายตนเองและบุตรของตนเองด้วยสาเหตุอาจเกิดจากความเครียด ความกดดันจากการมีบุตร มีประวัติป่วยเป็นโรคซึมเศร้าอยู่เดิม มีปัญหาทางการเงิน เป็นการตั้งครรภ์ที่ไม่พร้อมแนะนำพบจิตแพทย์หรือปรึกษากับสูตินรีแพทย์ที่ดูแลก่อนเบื้องต้นได้ว่ามีอาการซึมเศร้าหลังคลอดบุตร การรักษาหลักๆก็คือการทำจิตบำบัดโดยแพทย์ผู้เชี่ยวชาญ และการรับประทานยาต้านเศร้าซึ่งเป็นยาปรับเคมีในสมองเป็นระยะสั้นๆหรือระยะยาวขึ้นกับการดำเนินโรคในแต่ละคนค่ะการดูแลตัวเองเบื้องต้น หาเวลาพักผ่อนให้เพียงพอ โดยให้คนในครอบครัวช่วยดูแลบุตรบ้างได้ หากิจกรรมที่ชอบทำ ออกกำลังกายบ้างอย่างสม่ำเสมอ